LAOAG CITY – Sinentensiyaan ti korte idiay Hawaii nga mabalud ti maysa a tawen ken innem a bulan ti maysa a Pinoy nga nagtrabaho iti maysa a resort hotel idiay Maui kalpasan a napaneknekan a tinaktakawan na dagiti guests ti nasao nga hotel,
Segun kenni Manny Pascua, correspondent ti Bombo Radyo idiay Hawaii nga taga Pasuquin, Ilocos Norte, nabigbig ti akusado iti nagan a John Bueno nga taga Ilocos ken maysa a bellman ti Grand Wailea Hotel.
Kuna ni Pascua, malaksid ti pannakaibalud na ket inbilin pay ti korte nga agbbayad ti $73,000 kas danyus ti nasao nga akusado.
Naammuan a napasamak ti panangtaktakaw ti akusado kadagiti guests ti Grand Wailea Hotel idi Marso 2012 agingga ti Pebrero 2013 agarup maysa a tawen.
Kuna pay ni Pascua nga segun ti report, karaman kadagiti tinakaw ti akusado ket dagiti alahas, electronic device, kuwarta ken dadduma pay a napapateg a gamit dagiti guests ken turista nga nagche-check-in iti nasao nga hotel.
Kangrunaan a trabaho ti akusado kas bellman iti nasao nga hotel ket ti sumabat kadagiti guests no sadino a manipud ti ridaw ti hotel ket bagkaten na dagiti bagahe ken ipan na iti kuwarto dagitoy ket iti storage ti hotel ken kalpasan ti panag-check-in ay da ket bagkaten nanto manen ti bagahe da ken itulod na iti lugan da nga agturong iti eropuwerto.
ilo_Latn ilo_Latn ilo_Latn ilo_Latn ilo_Latn ilo_Latn